కాకినాడ టౌన్ - సికింద్రాబాద్ ఎసి సూపర్‌ఫాస్ట్ ఎక్స్‌ప్రెస్

**కాకినాడ టౌన్ - సికింద్రాబాద్ ఎసి సూపర్‌ఫాస్ట్ ఎక్స్‌ప్రెస్** భారతీయ రైల్వేలు వ్యవస్థలో ఒక సూపర్‌ఫాస్ట్  ఇది కాకినాడ టౌన్ రైల్వే స్టేషను, సికింద్రాబాద్ రైల్వే స్టేషను మధ్య నడుస్తుంది. 
కాకినాడ - సికింద్రాబాద్ ఎసి సూపర్‌ఫాస్ట్ ఎక్స్‌ప్రెస్ వారానికి మూడు రోజులు సికింద్రాబాద్ నుండి కాకినాడ టౌన్ వరకు నడిచే విధంగా నాటి భారతీయ రైల్వేలు మంత్రి దినేష్ త్రివేది, 2012-13 రైల్వే బడ్జెట్లో ప్రకటించారు. ఈ ఎసి ఎక్స్‌ప్రెస్ భీమవరం టౌన్, విజయవాడ జంక్షన్ మీదుగా నడిపించే విధంగా ప్రతిపాదించారు.
## రేక్ (భోగీలు)
ఈ రైలుకు ఎసి స్లీపర్ 1వ తరగతి (1ఎ) - 1 భోగీ, 2వ తరగతి - 5 బోగీలు, 3వ తరగతి - 10 బోగీలు, ఈఒజి (ఎండ్ ఆఫ్ జనరేషన్) కార్లు - 2 బోగీలు ఉంటాయి.
## ఇంజను
కాకినాడ టౌన్ - సికింద్రాబాద్ ఎసి సూపర్‌ఫాస్ట్ ఎక్స్‌ప్రెస్ యొక్క ప్రయాణ రైలు మార్గమునకు విద్యుద్దీకరణ పనులు కొద్ది దూరము వరకే చేయుట వలన కాకినాడ టౌన్ నుంచి విజయవాడ వరకు ఉన్న రైలు మార్గము విభాగం వరకు విజయవాడ డిపోకు చెందిన డబ్ల్యుఎఎం4/ డబ్ల్యుఎపి4 ఇంజను ద్వారా లాగబడుతుంది. ఆ తదుపరి విద్యుత్తు ఇంజను అందుబాటును బట్టి లాలగూడా డిపోకు చెందిన డబ్ల్యుఎపి7/ డబ్ల్యుఎపి4, విజయవాడ డిపోకు చెందిన డబ్ల్యుఎఎం4/డబ్ల్యుఎపి4 ఇంజను ద్వారా విజయవాడ నుంచి సికింద్రాబాద్ వరకు లాగబడుతుంది.

## చరిత్ర
కాకినాడ యొక్క నైరుతి భాగము (ఇప్పుడు సర్పవరం) తెలుగులో కోకనాడము అని పిలుస్తారు. ఈ ప్రాంతము ఎర్ర లోటస్‌ (కలువలు) తో నిండి చెరువులు అంతటా పూర్తిగా నిండి ఉంటుంది. చివరకు ఇది కోకనాడగా మారింది. అందువల్ల రైలుకు గతకాలపు ఆనవాళ్ళకు గుర్తుగా **కాకినాడ** పేరు పెట్టారు. ఈ రైలుకు 2012 డిసెంబరు 14 నాడు **కాకినాడ ఎక్స్‌ప్రెస్** అని పేరు పెట్టబడింది.

## రైలు ప్రయాణము
రైలు నంబరు : 12775 కాకినాడ టౌన్ నుండి గం. 22.15 ని.లకు బయలుదేరి, గం. 08:50 ని.లకు సికింద్రాబాద్ చేరుకునే విధంగా పరిచయం చేస్తున్న సమయంలో ముందుగా నిర్ణయించబడింది. అదేవిధముగా రైలు నంబరు : 12776 సికింద్రాబాద్ నుండి గం. 21.15 ని.లకు బయలుదేరి, గం. 07:45 ని.లకు కాకినాడ టౌన్ చేరుకునే విధంగా పరిచయం చేస్తున్న సమయంలో ముందుగా నిర్ణయించబడింది. ఇప్పుడు ఈ సమయాలు మార్చబడ్డాయి.
## సేవలు (సర్వీస్)
కాకినాడ టౌన్ - సికింద్రాబాద్ ఎసి సూపర్‌ఫాస్ట్ ఎక్స్‌ప్రెస్, కాకినాడ టౌన్ నుండి సికింద్రాబాద్ వరకు మొత్తం 9 విరామములతో చేరుతుంది. ఈ రైలు 589 కిలోమీటర్ల దూరాన్ని 10 గంటల 45 నిమిషాల్లో చేరుకుంటుంది. ఈ రైలు గంటకు 54 కి.మీ. సరాసరి వేగంతో నడుస్తుంది.

ఈ రైలు నంబరు : 12775 / 12776 కాకినాడ టౌన్ - సికింద్రాబాద్ ఎసి సూపర్‌ఫాస్ట్ ఎక్స్‌ప్రెస్ ప్రారంభం తదుపరి, రైలునకు శాశ్వతంగా 2015 జనవరి 29 నుండి ఒక ఎసి టూ టైర్ కోచ్ (46 బెర్త్లు) కూడా కాకినాడ టౌన్ నుండి జత కలిసింది. అదేవిధముగా 30 వ జనవరి 2015 నుండి సికింద్రాబాద్ నుండి జత కలిసింది.

## రైలు నిలుపుదల స్టేషన్లు
ఈ రైలు రాజమండ్రి, తణుకు, భీమవరం టౌన్, ఆకివీడు, కైకలూరు, గుడివాడ, విజయవాడ, ఖమ్మం, వరంగల్ స్టేషన్లలో ఆగుతుంది.
## భోగీలు కూర్పు
బోగీలు కూర్పు (అమరిక) ఈ క్రింద విధముగా ఉంటాయి. అవసరార్థము బోగీలు అమరికలు మారుతూ ఉంటాయి.

## ఇవి కూడా చూడండి
* భారతీయ రైల్వేలు
* భారతీయ రైల్వే మండలాలు
* దక్షిణ మధ్య రైల్వే జోను
* కాకినాడ పోర్ట్ రైల్వే స్టేషను
## బయటి లింకులు
* Ministry of Indian Railways, Official website
* Indian Railways Live Information, Official website
*Book Indian Railway Tickets
*Station Code official list.
*Indian Railways Station List.
*Indian Railway Station Codes 
*Train Running Status
*Indian Railway Map, Official website

## మూలాలు

వర్గం:ఆంధ్రప్రదేశ్ రైలు రవాణా
వర్గం:ఆంధ్రప్రదేశ్ ఎక్స్‌ప్రెస్ రైళ్లు
వర్గం:భారతీయ ఎక్స్‌ప్రెస్ రైళ్ళు